user
Mitkä ovat kryptosporidioosin oireet?
assistant
Oireet alkavat yleensä viikon kuluttua tartunnasta. Itämisajan vaihteluväli on 1‒22 vuorokautta. 

Yleisin oire on itsestään rajoittuva, vaikeusasteeltaan ja kestoltaan vaihteleva vesiripuli. Muita oireita voivat olla: 

vatsakipu
lievä kuume
pahoinvointi
oksentelu
ruokahaluttomuus. 
Yleensä oireet kestävät 2–4 vuorokautta, mutta ne voivat jatkua jopa neljä viikkoa. 

Tartunta voi olla myös oireeton. Vastustuskyvyltään heikentyneillä henkilöillä, kuten HIV- ja elinsiirtopotilailla tauti voi olla vakava, jopa henkeä uhkaava.